Vrou (83) in Paarl-Oos vermoor | Maroela Media
'n 83-jarige vrou is Woensdagaand gedurende vermoedelik 'n huisroof in Paarl-Oos in die Wes-Kaap vermoor. Nog 'n vrou (53) is gedurende die voorval vasgebind.
Kapt. FC van Wyk, woordvoerder van die polisie, sê die voorval het tussen 21:30 en 22:00 by 'n huis in Elricheslot plaasgevind.
Twee verdagtes het toegang tot die huis verkry waarna hulle ná die moord met persoonlike besittings waaronder twee selfone, 'n televisie en 'n naaimasjien in 'n onbekende motor op die vlug geslaan het.
Die vasgebinde vrou kon daarna slaag om haarself los te wikkel waarna sy die paniekknoppie gedruk en te hulp gesnel is.
Enigiemand met inligting rakende die voorval word versoek om kapt. Auckland Losper by 082 469 1509 of die misdaadstopnommer by 08600 10111 te kontak.
Dis skokkende nuus en wat gaan aan in die Paarl omgewing? Hoeveelste aanval in kort rukkie. Sterkte aan die familie en watse bedreiging kon die ou tannie dan gewees het teen kriminele. My hart breek!!!
Waarom is die ou tannie geteiken? Mense is nêrens meer veilig nie. Nie in die dag nie en ook nie snags nie. Die polisie kan oral patrolleer nie. Sterkte.
Dis hou net aan en aan en aan. Nou vra die polisie hulp, maar daar is geen beskrywing van die verdagtes nie. Hoe moet mens help as daar geen beskrywing is nie? Want mens moet tog so polities korrek wees. Ai, tog.
Dit wil voorkom of hierdie dame nie ń veiligheidshek voor haar deur gehad het nie. Toe sy die deur oopmaak was hulle binne. Uiters tragies.